CELEX: 62007CJ0287
Language: lt
Date: 2009-04-23 00:00:00
Title: 2009 m. balanžio 23 d. Teisingumo Teismo (antroji kolegija) sprendimas. # Europos Bendrijų Komisija prieš Belgijos Karalystę. # Valstybės įsipareigojimų neįvykdymas - Viešieji pirkimai - Direktyva 2004/17/EB - Sutarčių sudarymo procedūros vandens, energetikos, transporto ir pašto paslaugų sektoriuose - Neteisingas arba nevisiškas perkėlimas - Neperkėlimas per nustatytą terminą. # Byla C-287/07.

2009 m. balandžio 23 d. Teisingumo Teismo (antroji kolegija) sprendimas Komisija prieš Belgiją
      (Byla C‑287/07)
      „Valstybės įsipareigojimų neįvykdymas – Viešieji pirkimai – Direktyva 2004/17/EB – Sutarčių sudarymo procedūros vandens, energetikos, transporto ir pašto paslaugų sektoriuose – Neteisingas arba nevisiškas perkėlimas – Neperkėlimas per nustatytą terminą“
      1.                     Institucijų aktai – Direktyvos – Valstybių narių atliekamas įgyvendinimas (EB 249 straipsnis) (žr. 67–69 punktus)
      2.                     Institucijų aktai – Direktyvos – Valstybių narių atliekamas įgyvendinimas – Būtinybė aiškiai ir tiksliai perkelti (EB 249 straipsnis)
            (žr. 98 punktą)
      3.                     Ieškinys dėl įsipareigojimų neįvykdymo – Teisingumo Teismo atliekamas pagrįstumo nagrinėjimas – Padėtis, į kurią reikia atsižvelgti
            – Padėtis pagrįstoje nuomonėje nustatyto termino pabaigoje (EB 226 straipsnis) (žr. 187 punktą)
      Dalykas
      
         
               Valstybės įsipareigojimų neįvykdymas – Visų nuostatų, būtinų įgyvendinti 2004 m. kovo 31 d. Europos Parlamento ir Tarybos
                  direktyvą 2004/17/EB dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų
                  pirkimų tvarkos derinimo (OL L 134, p. 1; 2004 m. specialusis leidimas lietuvių k., 6 sk., 7 t., p. 19), nepriėmimas per numatytą
                  terminą.
               
            Rezoliucinė dalis
      
         
                  1.
               
               
                  
               
               
                  	Belgijos Karalystė,
               
            –      nepriėmusi įstatymų ir kitų teisės aktų, būtinų visiškai ir teisingai perkelti 2004 m. kovo 31 d. Europos Parlamento ir Tarybos
         direktyvos 2004/17/EB dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų
         pirkimų tvarkos derinimo 1 straipsnio 2 dalies b punktą, c punkto antrąją pastraipą ir d punktą, 13 dalies antrąją pastraipą,
         14 straipsnio 4 dalį, 17 straipsnio 10 dalies a ir c punktus, 34 straipsnio 8 dalį, 36 straipsnio 2 dalį, 39 straipsnio 2 dalį,
         45 straipsnio 1 dalį ir 3 dalies a ir c punktus, 48 straipsnio 1–4 dalis ir 6 dalies c punktą, 49 straipsnio 2 dalies antrą
         įtrauką ir 3–5 dalis, 50 straipsnio 1 dalies pirmosios pastraipos c punktą, 52 straipsnio 1 dalį, 57 straipsnio 1 dalies antrosios
         pastraipos d ir e punktus ir 3 dalies pirmąjį sakinį bei 65 straipsnio 2 dalį,
      
      –      per nustatytą terminą nepriėmusi įstatymų ir kitų teisės aktų, būtinų įgyvendinti Direktyvos 2004/17 9 straipsnį, 34 straipsnio
         2 dalį, 52 straipsnio 3 dalį ir 57 straipsnio 3 dalies antrąjį sakinį,
      
      neįvykdė įsipareigojimų pagal šią direktyvą.
      
         
                  2.
               
               
                  
               
               
                  	Priteisti iš Belgijos Karalystės bylinėjimosi išlaidas.